Na temelju članka 103. Zakona o cestama („Narodne novine“ broj 84/11, 20/13, 54/13, 148/13 i 92/14), članka 48. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 150/11, 144/12, 9/13, 137/15 i 123/17), članka 25. stavak 1. al. 22. Statuta Općine Promina (“Službeni vjesnik Šibensko-kninske županije“ broj 02/18 i 07/18), Općinsko vijeće Općine Promina na 10. sjednici održanoj 14. studenoga 2018. godine donijelo je sljedeću

**ODLUKU**

**o ukidanju svojstva javnog dobra u općoj uporabi**

Članak 1.

Ukida se svojstvo javnog dobra u općoj uporabi na sljedećoj nekretnini i u površini:

* dio katastarske čestice 3874/2 k.o. Matase, omeđen točkama A – B – C – D – E – F – G – H - A, površine 43 m2.

Članak 2.

Utvrđuje se da nekretnina iz članka 1. ove odluke u gore navedenoj površini ne služi kao javno dobro te se predmetna površina isključuje iz opće uporabe.

Svojstvo javnog dobra u općoj uporabi prestaje radi rješavanja imovinsko-pravnih odnosa.

Članak 3.

Temeljem ove odluke Općinski sud u Šibeniku, Poseban Zemljišnoknjižni odjel u Drnišu, izvršit će brisanje statusa javnog dobra u općoj uporabi na nekretnini navedenoj u članku 1. ove odluke uz istodobni upis prava vlasništva na ime i u korist Općine Promina.

Članak 4.

Ova odluka stupa na snagu osmog dana od dana objave u Službenom vjesniku Šibensko-kninske županije.

KLASA: 943-06/18-01/2

URBROJ: 2182/09-18-01

Oklaj, 14. studenog 2018.

OPĆINSKO VIJEĆE

OPĆINE PROMINA

PREDSJEDNICA:

Davorka Bronić